Променлива ѕвезда од типот на W Голема Мечка

Променлива ѕвезда од типот на W Голема Мечка, наречена и нискомасена допирна двојка — вид на затемнувачка двојна променлива ѕвезда. Овие ѕвезди се блиски двојки од спектрален тип F, G или K кои делат една иста обвивка од материјал и затоа се во меѓусебен допир. Наречени се допирни двојни ѕвезди двете ѕвезди се сопираат и пренесуваат маса и енергија низ врзивното грло или „прекуконтакт“.

Класата опфаќа две поткласи: A и W.Leendert Binnendijk, Veröffentlichungen der Remeis-Sternwarte zu Bamberg, Nr. 40., p. 36, 1965 W UMa-двојките од типот A се сочинети од две ѕвезди, обете поврели од Сонцето, со спектрални типови A или F, и периоди од 0,4 до 0,8 ден. Оние од типот W се од постудените спектрални типови G или K и пократки периоди од 0,22 до 0,4 ден. Разликата во површинската температура на составниците е помала од неколку стотини келвини. Во 1978 г. е воведена и поткласата B, која се одликува со поголема разлика во површинската температура. Во 2004 г. се откриени H-системите (висок масен сооднос) од Силард Чизмадија и Петер Клаѓивик.
 Оние од типот H имаат поголем масен сооднос отколку  ( = (маса на главната)/(маса на споредната)) и имаат дополнителен момент на импулсот.

Олин Еген открил дека овие ѕвезди следат однос период-боја, при што оние со покуси периоди се поцрвени. Во 2012 г. Терел, Грос и Куни објавиле боен преглед на 606 W UMa-двојки во Џонсон-Казенсовиот фотометриски систем.

Светлинските криви им се разликуваат од оние на класичните затемнувачки двојки, претрпувајќи постојани елипсоидни промени наместо одделни затемнувања. Ова се должи на тоа што ѕвездите меѓусебно гравитациски се изобличуваат, а со тоа и проектираната површина. Длабичните на сјајносните минимуми обично се истоветни бидејќи обете ѕвезди имаат речиси еднакви површински температури.

Прототип на оваа класа е ѕвездата W Голема Мечка (W UMa).

 Примери 
 Име Соѕведие ОткривањеПривидна величина (најголема)(видлива величина, освен ако не е означена со (С) (= сина) или (ф) (= фотографска))Привидна величина (најмала)Величински опсег Период Спектрални типови(затемнувачки составници)Забелешка AB And Андромеда   10,40 11,27   д G5  G5V S Ant Пумпа Х.М. Пол, 1891 6,27 6,83   д    44 (или i) Boo B Воловар   5,8 6,4   д G2V G2V троен систем A е непроменливTU BooВоловар 11,812,5  д VW Cep Кефеј   7,23 7,68   дG5K0Ve  WZ Cep Кефеј   11,4 12,0   дF5  можен троен систем ε CrA Јужна Круна   4,74 5,0   д    SX Crv Гавран  8,99 9,25   дF7V? V1191 Cyg Лебед  10,82 11,15   дF6VG5V V571 Dra Змеј Баркин, 2018 14,43 14,77   д XY Leo Лав  9,459,93 дK0V K0CE LeoЛав 11,812,6 д TV Pic Сликар Ферсхурен, 1987 7,37 7,53   д   Y Sex Секстант  9,81 10,23   д   можеби два подѕвездени придружника W UMa Голема Мечка   7,75 8,48   дF8Vp F8Vp прототип, можен троен систем

 Наводи